Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Carlos Pérez-Nievas López de Goicoechea jaunak egindako galderaren erantzuna, Foru Diputazioak emana, Nafarroako areto multifuntzionalen egoerari buruzkoa. Galdera 2020ko abenduaren 14ko 140. Nafarroako Parlamentuko Aldizkari Ofizialean argitaratu zen.

Iruñean, 2021eko urtarrilaren 27an

Lehendakaria: Unai Hualde Iglesias

ERANTZUNA

Navarra Suma talde parlamentarioari atxikitako foru parlamentari Carlos Pérez-Nievas López de Goicoechea jaunak idatzizko galdera aurkeztu du (10-20/ PES-00347), zeinaren bidez informazioa eskatzen baitu “areto multifuntzionalei buruz”. Hona Nafarroako Gobernuko Osasuneko kontseilariak horri buruz eman beharreko informazioa:

Nafarroako Gobernuak zergatik ez die eskaintzen Nafarroako areto multifuntzionalei egungo osasun egoerara baldintzatutako irekitze-plan bat, ostalaritzakoak ez diren jardueretarako, eta mantentzen ditu itxita ostalaritzako sektorea bezala, eta zergatik ez dituzte eskura aipatu sektorearentzat Gobernuak proposatzen dituen laguntzak?

Osasun Departamentuak, bere eskumenen barruan eta zure galderari erantzunez, jakinarazten dizu, abenduaren 14ko 63/2020 Foru Agindua argitaratu ondoren, funtzio anitzeko espazioetan dauden areto edo establezimenduek baimenduta dutela horiek erabiltzea, salbu ospakizun familiarrak, sozialak, lagunen artekoak edo aisialdikoak badira, jatekoak eta/edo edatekoak tarteko, aipatutako Foru Aginduaren 24. puntuan ezartzen den bezala:

*24.–Ekitaldietarako funtzio anitzeko espazioak dauzkaten establezimenduak.*

*24.1 Baimenduta egonen da establezimendu hauen jarduera, salbu ospakizun familiarrak, sozialak, lagunen artekoak edo aisialdikoak badira, jatekoak eta/edo edatekoak tarteko, horiek debekatuta egonen baitira.*

*24.2 Establezimendu horietako jabeak arduratuko dira arestian aipatutako osasun arauak betetzen direla bermatzeaz.*

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2021eko urtarrilaren 25ean

Osasuneko kontseilaria: Santos Induráin Orduna